科索沃共和國，在歐洲巴爾幹半島北。方萬九百又八公里，口二百一十二萬餘。都普里什蒂納。本屬南斯拉夫邦國塞爾維亞，因民多阿爾巴尼亞裔，素有異志。及南斯拉夫崩析，塞爾維亞勢衰，塞國總統憚其自立，乃揮軍至，屠殺阿裔，致舉世嘩然。北約遂出師，逼退塞師。嗣後九年，科索沃隸於北約，雖名屬塞國，實已別離。至二零零八年二月十七日，宣告獨立。